**Referat fra bestyrelsesmøde i Grundejerforeningen Strandholm 17/9 2021**

Trafikstøj

* Vi fik en e-mail til bestyrelsen i løbet af sommeren, hvor flere af os var på ferie. Det handler om et initiativ fra nogle beboere fra Hvidovre, som vil arbejde for at der ikke kommer flere støjgener ifm. udvidelse af motorvej
* Vi sender e-mailen sammen med dette referat ud til grundejerforeningen, og hvis der er interesse, vil vi starte et udvalg sammen med Jørgen fra bestyrelsen, for at arbejde videre sammen med initiativtagerne

Generalforsamling

* Skal vi holde generalforsamling i år?
* Ifølge vedtægter burde vi have holdt generalforsamling i april måned, men pga. corona var det meget vanskeligt. Nu er restriktioner fjernet og det er igen muligt at holde generalforsamling
* Ifølge vedtægter afgår kasserer og næstformand de ulige årstal, dvs. Taina og Charlotte afgår i år. Suppleanter afgår også, dvs. Sabrina. Genvalg er dog muligt.
* Vi tænker, at kontingentet kan beholdes på 0 kr., siden vi ikke har brugt penge siden sidst (svært med fester i corona-tiden…)
* Vi vil gerne kalde ind til ordinær generalforsamling torsdag d. 28/10 kl. 19. Jan undersøger om vi kan være i Lille Friheden (efter mødet fandt vi ud af, at datoen var optaget. Vi har booket 25/11 i Lille Friheden)
* Hvis nogen har skriftlige bilag som ønskes med i indkaldelsen, bedes de sendt til bestyrelsen senest d. 1/11. Hvis nogen har punkter som ønskes taget op på generalforsamlingen (uden skriftlige bilag som sendes til alle med indkaldelsen), skal de sendes skriftligt til bestyrelsen senest 8 dage før
* Jan prøver at få kontakt til arbejdsgruppen vedr. Strandholms Alle 38-40 for at høre status inden generalforsamlingen

Fest i grundejerforeningen

* Vi vil kontakte dem som tidligere har meldt interesse for at være med til at arrangere fester, så vi får et festudvalg
* En idé kunne være julegløgg og æbleskiver i december, eller nytårskur i januar, evt. fastelavn. Man kan tjekke fx Lille Friheden eller Engstrandskolen lærerværelse

Vi planlægger at mødes igen i bestyrelsen d. 7/10